James Peter Davis

James Peter Davis (født 9. juni 1904 i Houghton i Michigan i USA, død 4. mars 1988 i Phoenix i Arizona) var en amerikansk katolsk prelat som var biskop (senere erkebiskop) av San Juan (1943–1964) og erkebiskop av Santa Fe (1964–1974).

Liv og virke

Bakgrunn
James Davis var eneste barn av John Frank og Elizabeth R. (née Didier) Davis. Han og familien flyttet fra Michigan til Topeka i Kansas, og senere til Flagstaff i Arizona. Han studerte ved St. Patrick's Seminary i Menlo Park i California.

Prest
Han ble presteviet den 19. mai 1929. Han var så kansellist i bispedømmet Tucson fra 1930 til 1932.

Biskop
Den 3. juli 1943 ble Davis utnevnt til biskop av San Juan i Puerto Rico av pave Pius XII. Han ble bispeviet den påfølgende 6. oktober av biskop Daniel James Gercke av Tucson, med hjelpebiskopene Thomas Arthur Connolly i San Francisco og Joseph Thomas McGucken i Los Angeles som medkonsekrerende. 

I 1958 estimerte han at 90 prosent av puertoricanere var nominelle katolikker men bare 30 prosent praktiserte sin tro. Han var en sterk motstander av Luis Muñoz Marín, og sa en gang at han «aldri vil betrede trappene til the Fortaleza så lenge Luis Muñoz Marín er guvernør av Puerto Rico.» I 1960 utsendte han og to andre biskoper et hyrdebrev som forbød katolikker å stemme på Muñoz Maríns Partido Popular Democrático. Han sa imidlertid senere at ingen katolikk ville pådra seg straff hvis de brøt mot ordren.

Han ble promovert til første erkebiskop av San Juan den 30. april 1960. 

I 1963 død Davis' forgjenger på bispestolen i San Juan, Edwin Byrne, mens han var erkebiskop av Santa Fe. In 1964 flyttet pave Paul VI Davis til Byrnes stilling nok en gang da han utnevnte ham til den niende erkebiskop av Santa Fe i New Mexico.

Fem år før han hadde nådd den alder (75 år) som kirkeloven formaner biskoper til å søke om avskjed, trakk han seg som erkebiskop av Santa Fe i 1974. 

Han døde i Phoenix i Arizona i 1988.

Episkopalgenealogi 
Hans episkopalgenealogi er:

 Kardinal Scipione Rebiba  (1504-1577) 
 Kardinal Giulio Antonio Santorio  (1532-1602) *bispeviet 1566
 Kardinal Girolamo Bernerio (1540-1611) *1586
 Erkebiskop Galeazzo Sanvitale  (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (1623-1698) *1666
 Pave Benedikt XIII (1649-1730) *1675
 Pave Benedikt XIV (1675-1758) *1724
 Erkebiskop Enrico Enríquez (1701-1756) *1743
 Erkebiskop Manuel Quintano Bonifaz (1698-1774) *1749
 Kardinal Buenaventura Córdoba Espinosa de la Cerda (1724-1777) *1761
 Kardinal Giuseppe Maria Doria Pamphilj (1751-1816) *1785
 Pave Pius VIII (1761-1830) *1816
 Pave Pius IX (1792-1878) *1827
 Kardinal Raffaele Monaco La Valletta (1827-1896) *1874
 Kardinal Francesco di Paolo Satolli (1839-1910) *1888
 Kardinal Denis Joseph Dougherty (1865-1951) *1903
 Biskop Daniel James Gercke (1874-1964) *1923
 Kardinal James Peter Davis (1904-1988) *1943

Referanser 

Katolske biskoper fra USA
Ikkepuertoricanske katolske biskoper i Puerto Rico
Linjen Rebiba
Personer fra Houghton County i Michigan
Personer fra Topeka
Personer fra  Coconino County i Arizona